
TON— Yr Hen Amser gynt.” 





MEwN bwthyn bach a siriol bant, 
Yn ymyl nant o ddwr, 

Mae 'nhad yn byw er's amser maith, 
A diwyd waith y gwr, 

Bob awr a gaiff, yw trin y gwydd, 
A'r wir ddywenydd yw 

Dwyn pob rhyw goedydd gydag e' 
I harddu'r lle mae'n byw, 


Ei doi â gwellt mae wedi ei gael, 
A thyner wyrdd-dail ir, 

Ar freichiau'r iorwg hyd ei dô 
Yn gwis$o am ei fur ; 

Ac er nad yw ond bwthyn bach, 
Mae'n llawer harddach lle 

Na llawer o balasau mad 

Ŷ Addurant wlad a thre'. 

Ger llaw i'r ty rhed iachus ddwr, 
Mae llawer gwr yn dyst; 

Pan bôm yn sefyll ar ei ddrws, 
Daw miwsig tlws i'r glust 

Oddi wrth y dail a wisgai'i fur, 
Ac awel bur y gwynt, 

Nes gwneyd im' ddawnsio lawer tro 
Yn nyddiau 'mebyd gynt. A 


Y dryw a nytha'n mur y ty, 
A'r 'deryn du a gan 

O flaen y drws ar lwyn o yw ; 
Mae pob rhyw adar man 

O gylch i'w fwth, ar gangau'r coed, 
Heb neb crioed ì roi 

Un tramgwydd iddynt ddydd na nos 
Yn achos iddynt ffoi. 


'Nol iddynt fyn'd i'r cacau draw, 
Yng nghwyneb braw a brad, 

Ehedant oll yn ol yn iach 
At fwthyn bach fy nhad, 

Ac yno canant oll yn fwyn 
Oddiar y llwyn yn dlws; 

A'm mham a'u portha am y gan ôn i o 
I gyd o fla'n y drws. 


Mewn man ar gyfer codiad haul a 
Mae cadair ddail fy nbad, 

A gwely tlws o sifis per 

Yn gwenu ger ei dra'd ; 

Uwch ben y glwyd o flaen y ty 
Fel enfys cu y caf 

Y ddalen aur yn flodau'i gyd, 
Yn hyfryd dymmor haf. 


Mae perthi bocs yn prydferth gau 
An holl welau'r ardd, Ê 

A'r hafans per trwy'r llwybrau gant 
A blygant at y bardd ; 

Pan byddo'n rhodio gardd y llys, 
I foddio'i wefus der 

Caiff wledda yno, dymmor haf, 
Ar felus afal per. 


Rhyw ddydd pan oedd fy nhad y nhre” 
Gwnaeth addas le i'w blant 
I chwareu, mewn dymunol fan, 
Ger llaw i lan y nant; 
Ac yno codem fath o dai 
A phob teganau mad; 
A mynych canem oll yn iach 
Wrth fwthyn bach fy nhad. 


Ar aelwyd hwn y rhoes fy nhroed 
Tro cynta 'rioed ar lawr ; 

Ac ynddo sugnais fronau mham, 
Mi gofiaf am yr awr ; 

Eisteddem oll yn blantos man 
O ílaen y tan yng nghyd, 

A phawb a ganai'n eitha” iach 
Trwy'r bwthyn bach i gyd. 

Bob nos arferai 'nhad yn wir 
Roi llyfr yn ein llaw, 
Gan ddweyd, Fy mhlant, rhaid i chwi gyd 
Breswylio byd a ddaw 
A thyma'r rheol ger eich gwydd, 
Sef, “ Cat yr Arglwydd Dduw, 
Ac anrhydedda'th dad a'th fam, 
Os wyt ti am gael byw.” 


Fel hyny dysgodd i ni gyd | 
I ddarllen Gair y Nef, 
Er na oedd fawr o bethau'r byd 
Hwn yn ei feddiant ef ; 
Ni chawsom ond yn Ysgol Sul— 
Gwnaeth hyny fil llesad 
Î ni, yng nghyd ag addysg iach 
Hoff fwthyn bach fy nhad. 


Yn awr rhaid im 'derfynu'r gan, 
Rhag blino rhai a'm clyw. 
Er mai dywenydd son am hynt 
Yllebu'mgynt yn byw; 
Ni phalla iaith byth wrth wneyd$can 
I le mor lan a mad, 
Er hyny rhaid im' ganu'n iach 
I fwthyn bach fy nhad. 
Iron CwmMawys. 


